**מידע אודות קריטריונים לקבלת השלמת הכנסה**

קצבת השלמת הכנסה היא קצבה שמשולמת לאזרחים ותיקים בנוסף לקצבת הזקנה, כשאין להם כל הכנסה הנוספת לקצבת הזקנה, או שהכנסותיהם הנוספות הם מתחת למינימום הנקבע ע"י הביטוח הלאומי.

**על מנת לברר זכאות** יש לפנות לסניף הביטוח הלאומי הקרוב למקום המגורים ולהגיש בקשה. השלמת הכנסה תינתן למי שהגיע לגיל פרישה ואין בכוחו להבטיח לעצמו הכנסה למחייתו. הזכאות מותנית במבחן הכנסות ובעמידה בקריטריונים שונים.

**קריטריונים לקבלת הקצבה:**

* סכום קצבת הזקנה המגיע לך לא עולה על הסכומים הרשומים להלן לפי קבוצות הגיל ואין לך הכנסות נוספות מלבד קצבת הזקנה:
* **סכומי קצבת זקנה עם תוספת השלמת הכנסה (עדכני ל2015)**
* למי שלא מלאו 70 שנים**:**

|  |  |
| --- | --- |
| ליחיד/ה | 2,803 שח |
| לזוג |  4,164 שח |

* למי שמלאו 70 שנים ועדיין לא מלאו 80 שנה:

|  |  |
| --- | --- |
| ליחיד/ה | 2,887 שח  |
| לזוג | 4,284 שח  |

* למי שמלאו 80 שנים:

|  |  |
| --- | --- |
| ליחיד/ה | 3,016 שח  |
| לזוג | 4,469 שח  |

|  |  |
| --- | --- |
|  | * **תנאי הזכאות לתוספת השלמת הכנסה:**
1. אין לך ואין לבן זוגך כל הכנסה מלבד קצבאות הביטוח הלאומי.

או1. יש לך או לבן זוגך הכנסה נוספת מפנסיה, אך סכומה (ברוטו לחודש) אינו עולה (או עולה רק במעט) על 1,204 ש"ח (החל ב- 01.01.2015) ליחיד או 1,898 ש"ח (החל ב- 01.01.2015) לזוג.

או1. יש לך או לבן זוגך הכנסה נוספת מעבודה, אך סכומה (ברוטו לחודש) אינו עולה (או עולה רק במעט) על 1,852 ש"ח (החל ב- 01.01.2015) לחודש ליחיד או 2,222 ש"ח (החל ב- 01.01.2015) לזוג.

או1. יש לך או לבן זוגך הכנסה נוספת מעבודה וגם מפנסיה, אך סכומה (ברוטו לחודש) אינו עולה (או עולה רק במעט) על על 1,852 ש"ח (החל ב- 01.01.2015) ליחיד או 2,222 ש"ח (החל ב- 01.01.2015) לזוג.

או1. יש לך או לבן זוגך חיסכון בקופת גמל, הון או רכוש, וסכום כל ההכנסות מן המקורות האלה (כגון הכנסה מריבית על הון או משכר דירה) ומקצבאות הביטוח הלאומי אינו עולה על הסכומים בטבלה (גם רכוש שאין ממנו הכנסה יובא בחשבון, חוץ מדירת המגורים).
2. פיקדון כספי בסכום שאינו עולה על 34,592 ש"ח (החל ב- 01.01.2014) ליחיד ו- 51,888 ש"ח (החל ב- 01.01.2014) לזוג - לא ישפיע על הזכאות להשלמת הכנסה.
3. עד ליום 1.3.2013 בבדיקת הזכאות לתוספת השלמת הכנסה, נלקח בחשבון כהכנסה הסכום השווה ל- 8% מההפרש שבין סכום הפיקדון לבין הסכומים האלה,
4. מיום 1.3.2013 תוקן חוק הבטחת הכנסה וקבע שסכום ההכנסה מנכס פיננסי ייקבע על פי שיעור הריבית, ויעודכן פעם בשנה. לפרטים ראה פרק נכסים.על פי תיקון בחוק, החל ב-1 בספטמבר 2013, אם יש בבעלותך או בשימושך או בבעלות או בשימוש בן/בת זוגך רכב אחד (כולל אופנוע), שערכו אינו עולה על 40,000 שקלים, אתה עשוי להיות זכאי לקצבה, ובלבד שאתה עונה על שאר תנאי הזכאות לקצבה. מקצבתך ינוכה סכום מסוים, המחושב על פי שווי הרכב וכן על פי היותך עובד ומשתכר או שאינך עובד. לבירור נושא זה יש לפנות למוסד לביטוח לאומי.**הערה:** בדיקת ההכנסה מעבודה ומפנסיה נכונה **החל ב-1 במרס 2008**. עד 28 בפברואר 2008 היתה בדיקה אחרת.
* **הגשת תביעה לקבלת תוספת השלמת הכנסה**

כדי לקבל את תוספת השלמת ההכנסה, עליך למלא [טופס תביעה להשלמת הכנסה](https://www.btl.gov.il/%D7%98%D7%A4%D7%A1%D7%99%D7%9D%20%D7%95%D7%90%D7%99%D7%A9%D7%95%D7%A8%D7%99%D7%9D/Documents/t430.pdf) ולהגישה לסניף המוסד לביטוח לאומי הקרוב למקום מגוריך.* **שהות בחו"ל -** אם בכוונתך לצאת מהארץ מסיבה כלשהי - עליך לדווח על כך למוסד לביטוח לאומי. יציאתך לחו"ל ללא דיווח עלולה ליצור חובות שתחויב להחזירם למוסד לביטוח לאומי.
* **ידועים בציבור**

ידועים בציבור רואים אותם בחוק הביטוח הלאומי ובחוק הבטחת הכנסה כנשואים. לכן אם את/אתה חי/ה ביחד עם בן/בת זוג תחת קורת גג אחת, ואין ביניכם קשר נישואין, עליך להודיע על כך לביטוח הלאומי. אי דיווח עלול לגרום להיווצרות חובות.  |

**המקבלים השלמת הכנסה, זכאים גם להטבות הבאות:**

* דמי ביטוח בריאות: 103 שקלים.
* 50% הנחה ברכישת תרופות מירשם שבסל הבריאות - ללא תקרה.
* פטור מתשלום בעד ביקור אצל רופא ראשוני ורופא שניוני (רופא משפחה ורופא מומחה)
* פטור בעד התחייבות לאשפוז בבית חולים – טופס 17.
* פטור מתשלום על כל הבדיקות במכונים ובמרפאות חוץ (אולטרה סאונד, עיניים, סורקים וצילומים).
* הנחה של 100% - פטור מלא מארנונה למגורים בדירה עבור 100 מ"ר ראשונים.
* סיוע בשכר דירה באחת מהחברות לדיור ציבורי: חלמיש, עמידר, עמיגור, פרזות, שקמונה, חל"ד.
* זכאות לתשלום מופחת לחברת החשמל בדירה המשמשת למגוריהם, בשיעור של 50% עד 400 קוט"ש לחודש. חברת החשמל נותנת את ההנחה בחשבון החשמל רק ללקוח, לגביו יש התאמה בין הנתונים הרשומים אצלה, לבין הנתונים המתקבלים מהמוסד לביטוח לאומי. ההנחה ניתנת על פי שם ומספר תעודת הזהות של הזכאי, שהוא לקוח רשום בחברת החשמל.
* זכאות להנחה מחברת בזק על קו הטלפון הרשום על שמם והנמצא בדירה המשמשת למגוריהם. 50% הנחה מדמי השימוש הקבועים – תשלום של 29.8 ש' לחודש.
* מענק חימום באזורים קרים כפי שנקבעו בחוק, 536 שקלים.
* הטבה בחשבון המים. תוספת של 3.5 קו"ב נוספים במחיר הבסיס.